MASTER: HVEM? – HVA? – HVOR? – HVORDAN?

Praktisk informasjon for nye masterstudenter ved Institutt for Geologi.

NB!: Denne brosjyren inneholder informasjon spesielt om masterstudiet. For generell studieinformasjon, se brosjyren 4H på http://uit.no/geologi/studier/. Ikke glem reglene for eksamensoppmelding og semesteravgift!
Man har både rettigheter og plikter som Masterstudent. Studentene har rettigheter til materiale, undervisning og veiledning – men også plikter til å følge opp frister, jobbe selvstendig med faget og bidra til det faglige og sosiale miljøet på instituttet!
Oppbygging av studiet: Mastergraden er en 2-årig spesialisering etter Bachelorgraden. Mastergrad er nødvendig for de fleste geologi-jobber, bl.a. i oljeindustrien. Mastergraden består av en forskningsoppgave på 60 studiepoeng og 60 studiepoeng med kurs. Det første året er hovedsakelig kurs, det siste går til å skrive oppgaven. Masterkursene skal være relevante for studieretningen og det er spesifikke krav til fagkombinasjoner: http://uit.no/geologi/master/. Man bør kontakte aktuelle veiledere senest i løpet av tredje studieår på Bachelor for å planlegge masteroppgaven og klarlegge hvilke fag man bør ta som valgfag. Valgfagene bør være relevante for oppgaven, og i noen tilfeller er det ønskelig med andre realfag som støttefag.

Noen Masterkurs går kun annethvert år. Sørg for å klarlegge når aktuelle kurs går, så det kan tilpasses i planen for masterarbeidet.
Studieretninger: Det er tre hoved-studieretninger ved instituttet, og flere oppgaver å velge mellom innen hver gruppe: http://uit.no/geologi/master/1. Når man vet hvilken retning man synes er mest interessant bør man kontakte veiledere og diskutere eventuelle oppgaver. 

Studieplan: Det er ikke obligatorisk, men vi anbefaler å lage en plan for studiet, så du er sikker på å få med alt, og at viktige kurs ikke kolliderer. 
Søknad: Søknad om opptak til Mastergraden sendes Samordna opptak (UiTø sentraladministrasjonen) innen 1. november eller 15. april i semesteret før man begynner på Mastergraden. Søknaden ligger på nettet. Veileder (hvis avtale er gjort på forhånd) kan hjelpe til med søknaden. Søknaden om opptak til Master oversendes så fra samordna opptak til institutt for geologi for vurdering/avgjørelse. 

Informasjon om søkeprosessen finner du på www.uit.no>studier>søknadsweb eller på http://uit.no/studieavdelinga/tjenester/22. 

Er du UiT-student fra før og har PIN-kode til studentweb kan du søke opptak til Master her: https://studweb.uit.no/
Hvis du ikke kan/vil bruke StudentWeb brukes søknadsskjemaet du finner her: http://uit.no/studieavdelinga/tjenester/12
Regler for studieopptak og frister er her: http://uit.no/studieavdelinga/tjenester/1.

Veiledningskontrakt: Student og veileder skal sammen utarbeide en veiledningskontrakt for masterstudiet. Denne skal inneholde en faglig beskrivelse av masteroppgaven, plan for progresjon, mastergradskurs og avtale om veiledningsplikt. Skjemaet fås fra studiekonsulenten eller det kan lastes ned fra http://uit.no/matnat/master120/42. Kontrakten skal være godkjent i instituttstyre innen utgangen av første semester på masterstudiet.

Progresjon og permisjoner: Masterstudiet skal normalt fullføres innenfor en tidsfrist på to år. Regelverk for permisjoner ved sykdom, fødsel etc står på http://uit.no/studieavdelinga/tjenester/1.

Kurspåmelding: I tillegg til eksamensoppmeldingen er det obligatorisk oppmøte og registrering på første forelesning i geologikursene. De fleste kursene begynner i begynnelsen av januar/midten av august. Tid og sted for forelesningene ligger på http://www.ig.uit.no >studier. 

Kollisjon av kurs: Obligatoriske mastergradskurs er alltid organisert slik at kurs det er lagt opp til å ta samme semester ikke vil kollidere mht forelesninger og eksamen. For valgfag og kurs som tas ”utenom tur” er det studentenes eget ansvar å unngå kollisjon. Noen mastergradskurs gis som korte intensivkurs.

Avlysning: 3000-kursene på mastergradsnivå krever normalt minst to studenter for å bli undervist. Man bør derfor ha mulighet til alternative kurs i studieplanen. Mastergradskurs som er obligatoriske for de forskjellige studieretningene undervises uansett. 

IT-konto: Masterstudenter får egen IT-konto på instituttet. Kontakt Ståle Schwenke eller Bjørn Ivar Evje i IT-avdelingen i 3. etg på Naturfagbygget.
PC: PC-er er tilgjengelige for masterstudenter på datarommene i 3. etg og på ”Blåbrakka”. Det er også nettkobling på alle kontorplasser for de studenter som har egen PC. Evt anskaffelse av egen PC for prosjektmidler bør tidlig avklares med veileder, ifb med at man avtaler søknad om opptak til studiet. Det gis ikke støtte fra instituttet til kjøp av egen PC. I enkelte tilfeller kan PC-er som blir til overs ved utskiftninger på instituttet stilles til disposisjon
Programvare: Instituttet har p.t. ikke programvare for installering for studenters private PC-er. Vi vil snart få studentlisenser på Corel Draw og Photopaint, som man kan få installert på egen PC. Henvendelse IT-avdelingen. Referanseverktøyet Endnote er tilgjengelig for nedlasting på: http://www.ub.uit.no/db_kat/referanse_sw.htm. 
Kontorplass: Masterstudentene får egen kontorplass, vanligvis på ”Blåbrakka”. Plass tildeles av administrativ leder ved instituttet. Nøkkelkort fås hos instituttadministrasjonen, Annbjørg Johansen.
Adgangskort: Studiekortet fra Bachelor gjelder fortsatt som adgangskort. Hvis du ikke har fått, se beskrivelsen i Bachelorbrosjyren på http://uit.no/geologi/studier/.
Ressurser: Hver mastergradsstudent kan søke om inntil 10000 kroner til å dekke utgifter i forbindelse med feltarbeid, utstyr, reiser til kurs etc. Veiledere vil ofte i tillegg ha egne midler fra sine prosjekter. Fordeling og mengde av slike midler bør klarlegges i forbindelse med veiledningskontrakten. Kontormateriell må studentene holde selv.
Egenandel: Det er en egenandel på kr 100 pr døgn for feltkurs og ekskursjoner. 

Sommerkurs: To feltkurs som går om sommeren, GEO-3113 og GEO 3142, er til sammen på 15 sp og gir rett til sommerstipend hos Lånekassen.

Metode- og skrivekurs: Studenter som ønsker innføring i statistikk, vitenskapelig metode eller hvordan man skriver et vitenskapelig arbeid kan ta disse kursene som en del av Bachelorgraden: SVF-1050: Samfunnsvitenskapelig metode, STV-6303: Metode og vitenskapsteori, STA-0001: Brukerkurs i statistikk 1. Disse kursene er samfunnsfaglig rettet, men gir god innføring temaene. Mat.nat.fakultetet har dessverre ikke noe liknende kurs.
Ting kan endres! Sjekk nettsidene for oppdatert informasjon. Her er det mange nyttige linker: http://uit.no/studier/oversikt/.








































































